CELEX: E2017P0001(02)
Language: el
Date: 2019-03-28 00:00:00
Title: Προσφυγή που ασκήθηκε στις 28 Μαρτίου 2019 από την κομητεία Aust-Agder κατά της Konkurrenten.no AS (Υπόθεση E-1/17 COSTS 2)

11.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 233/7
            
         
      Προσφυγή που ασκήθηκε στις 28 Μαρτίου 2019 από την κομητεία Aust-Agder κατά της Konkurrenten.no AS
      (Υπόθεση E-1/17 COSTS 2)
      (2019/C 233/06)
      Στις 28 Μαρτίου 2019 η κομητεία Aust-Agder, εκπροσωπούμενη από τους Bjørnar Alterskjær και Amie Eliassen της Kluge Advokatfirma AS, Bryggegata 6, Postboks 1548 Vika, 0117 Όσλο, Νορβηγία, άσκησε προσφυγή κατά της Konkurrenten.no AS ενώπιον του Δικαστηρίου της ΕΖΕΣ.
      Η προσφεύγουσα ζητεί από το Δικαστήριο να αποφανθεί με διάταξη ως εξής:
      
                  1.
               
               
                  Το συνολικό ποσό των εξόδων που πρέπει να καταβάλει η Konkurrenten.no AS στην κομητεία Aust-Agder είναι 403 430,92 ΝΟΚ, έπειτα από μετατροπή σε ευρώ σύμφωνα με την επίσημη συναλλαγματική ισοτιμία της Ευρωπαϊκής Κεντρικής Τράπεζας την ημέρα της κοινοποίησης της διάταξης.
               
            
                  2.
               
               
                  Τόκοι υπερημερίας επί του ποσού καταβάλλονται από την ημερομηνία κοινοποίησης της παρούσας διάταξης έως την ημερομηνία καταβολής. Το εφαρμοστέο επιτόκιο υπολογίζεται βάσει του επιτοκίου που εφαρμόζει η Ευρωπαϊκή Κεντρική Τράπεζα στις κύριες πράξεις αναχρηματοδότησης, το οποίο ισχύει την πρώτη ημερολογιακή ημέρα του μηνός κατά τον οποίον πρέπει να πραγματοποιηθεί η καταβολή, προσαυξημένο κατά τρεισήμισι ποσοστιαίες μονάδες.
               
            
         Νομικά και πραγματικά περιστατικά και νομική θεμελίωση:
      
      
                  —
               
               
                  Στις 11 Ιανουαρίου 2017 η Konkurrenten.no AS άσκησε προσφυγή ενώπιον του Δικαστηρίου της ΕΖΕΣ κατά της απόφασης αριθ. 179/15/COL της Εποπτεύουσας Αρχής της ΕΖΕΣ, της 7ης Μαΐου 2015. Η προσφεύγουσα υπέβαλε αίτηση παρέμβασης στην υπόθεση E-1/17, Konkurrenten.no AS κατά της Εποπτεύουσας Αρχής της ΕΖΕΣ, η οποία χορηγήθηκε με διάταξη του προέδρου στις 12 Ιουλίου 2017.
               
            
                  —
               
               
                  Το άρθρο 70 παράγραφος 1 του Κανονισμού Διαδικασίας του Δικαστηρίου της ΕΖΕΣ αναφέρει:
                  
                     
                        «Αν γεννηθεί αμφισβήτηση σχετικά με τα έξοδα που μπορούν να αναζητηθούν, το Δικαστήριο, κατόπιν αιτήσεως του ενδιαφερομένου διαδίκου και αφού ο αντίδικος υποβάλει τις παρατηρήσεις του, αποφαίνεται με διάταξη.»
                     
                  
               
            
                  —
               
               
                  Στην απόφαση του Δικαστηρίου στην υπόθεση E-1/17, το Δικαστήριο της ΕΖΕΣ διέταξε την Konkurrenten.no AS να φέρει τα έξοδα στα οποία υποβλήθηκε η προσφεύγουσα.